હાઈપર મોમ એટલે એવી મમ્મીઝ કે જેઓ સ્કૂલ બાદ પણ પોતાના બાળકો ને આખો દિવસ વિવિધ પ્રવૃતિઓ માં વ્યસ્ત રાખે છે . બાળકને સ્માર્ટ બનાવવા ની ઘેલછા માં આવી મમ્મીઓ એ પણ ભૂલી જાય છે કે પોતાના વિચારો ને ઈચ્છાઓ બાળક પર આટલી થોપશે તો બાળક પોતાની જાતે વિચારતા ક્યારે શીખશે . ઘણી હાઈપર મોમ તો બાળક ને રીતસર નો રોબોટ જ બનાવી દે છે . આટલા વાગે ઊઠવાનું , જમવાનું , રમવાનું , ભણવાનું , એકટીવીટીઝ , આ ક્લાસ ને પેલા ક્લાસ …આમાં ને આમાં બાળક નું આખા દિવસનું શેડ્યુલ એટલું ટાઈટ બનાવી દે કે બાળક ને પોતાને ગમતી પ્રવૃત્તિ કરવાનો પણ સમય ન મળે. આવી મમ્મીઝ ને મારે ફક્ત એટલું જ કહેવું છે કે બાળકના ફ્યુચર ને લઈને ઉત્સાહી હોવું સારી બાબત છે પરંતુ ઘેલછા નકામી છે . બાળકને વધુ પડતી પ્રવૃત્તિ માં વ્યસ્ત રાખવાથી નાની ઉમરમાં એના પર વધુ પડતું પ્રેશર આવી જાય છે . એને કોઈપણ પ્રવૃત્તિ રમતા રમતા ગમ્મત સાથે કરાવો. આ સિવાય કોઈપણ એક્ટીવીટીઝ એની ઉમર અને એના શોખ ને ધ્યાન માં લઈને કરવો. જેથી એ એને સારી રીતે એન્જોય કરે .